Lluvia de peces
<s>Lluvia de peces (srpskohrvatski: Riblja kiša) ili aguacero de pescado (srpskohrvatski: Pljusak riba) je meteorološki fenomen koji se navodno svake godine, već dulje od jednog stoljeća, događa u gradu Yoro u Hondurasu.</s><s>Prema priči, svake godine, s početkom prve velike oluje s Atlantika (svibanj ili lipanj), kiša s oceanske obale donosi i ribe veličine 8 do 10cm, koje padaju po gradu i istoimenom departmanu.</s><s>Lokalno stanovništvo Yora svake godine održava Festival riblje kiše (španjolski: Festival de Lluvia de Peces), koji uključuje paradu i karneval; festival nema fiksni datum i ovisi o dolasku prve oluje.</s>

<s>Legenda o "ribljoj kiši" datira još iz 1864. godine, kada je španjolski svećenik, José Manuel de Jesus Subirana, vidjevši da njegov narod živi u neimaštini, tri dana i tri noći molio Boga za čudo, odnosno za hranu za puk.</s><s>Nakon tri dana i tri noći molitve, Bog je poslao veliki oblak iz kojega su padale ribe; od tog trenutka, to se čudo ponavlja svake godine.</s>

<s>Objašnjenja tog specifičnog fenomena uglavnom su meteorološke prirode, odnosno vezana su uz snažne nalete vjetra ili udare vode; fenomeni "životinjskih kiša" uglavnom se objašnjavaju na taj način.</s><s>Problem s tom teorijom je što se Yoro nalazi 200km od atlantske obale, tako da je mogućnost da vjetar ili voda odbace ribu tako daleko donekle problematična.</s><s>Alternativna teorija sugerira kako se radi o slatkovodnim ribama koje su završile u podzemnim tokovima rijeka, a koje uslijed klimatskih promjena i velike količine vode završe na suhom.</s>

<s>Reference</s>

<s>Literatura 
 Rafael Heliodoro Valle, Lluvia de peces en Yoro, Departamento Editorial de la Dirección General de Cultura, Secretaría de Cultura y Turismo de Honduras, 1980</s>

<s>Honduraška kultura
Vremenske anomalije</s>

